Den Vest-Sjællandske Avis, 1819-07-20
Den Frankfurter Paaskemesse skal have været slet over al Beskrivelse; den Leipziger har dog været taalelig god; selv dette var uventet, da Handelsconjuncturerne have ikke været ufordeelagtigere end i nærværende Tidspunkt, naturlige og ikke letforvindelige Følger af den langvarige Krig; der fore høres ogsaa samme Klager fra alle de Lande, som have lidt under dens Onde. Staternes Financer ere overalt ødelagde, store Byrder tynge paa Nationerne; de usædvanlige Kilder til Fortieneste ere ophørte, alle ere nødsagede til at indskrænke sig. – Til denne Besparelses-Aand, som Tids-Omstændighederne fremkalde, staaer nu Productionen ikke i Forhold, under Krigen er Manufactur-Productionen overordentlig taget til, deels som en Følge af Continental Systemet; deels ogsaa fordi Forbrugen og Ødelæggelsen af Producterne var dengang meget større, samme Aarsag, foruden Culturens bestandige Fremskridt, bevirkede ligeledes en stor Forøgelse af Agerdyrkningens Producter, saavel af Europæiske som af Colonial-Frembringelser; hvoraf følger, at mange Artikler ved den ualmindelige Concurrence ere nu lettere, end de have været det før Krigen, og end de i Tiden kunne blive det. (Det kan derfore betragtes som en Velgierning af Forsynet, at de første Aar, som fulgte ovenpaa Freden ikke have været fortrinlig frugtbare, at Menneskenes Lyst til at dyrke Jorden med Flid ikke skulde tabe sig formeget). Dette var især Tilfældet med Konstflidens Producter; Fabrikerne producerede dem i en saadan Mængde, at de bleve nødsagede til at faldbyde dem til saa lave Priser, at baade mange Fabriker gik til Grunde, og at Huusfliden blev næsten aldeles ruineret; begge Deele havde til Følge, at mangfoldige Næringsveie aftoge, og at Fattigdommen tog overordentlig til blandt de lavere Classer. Men det samme var ogsaa for en stor Deel Tilfældet med de Høiere; under Krigen havde mange Jordbesiddere kiøbt deres Eiendomme for dyrt, og til Priser, som ikke passe til en almindelig Fredstilstand, mange Handlende havde indladt sig i overdrevne Handelspeculationer, eller i det mindste i saadanne, som de forandrede Omstændigheder ikke tillade at fortsætte, og som de dog ikke saa let kunne beqvemme sig til at forlade, og at ombytte med andre; dette tilligemed de forandrede Fabrikforhold, foranledigede mangfoldige Bankerotter; de nødvendige droge de uredelige efter sig; de vare vanskelige at adskille fra hinanden, og det vanærende deri blev formindsket ved deres Almindelighed. Denne tiltagende Usikkerhed ved betroede Penge, forøgede den indbyrdes Mistillid; man begyndte at holde dem tilbage; Circulationen standsede, Pengemangelen blev den almindelige Klage; Næringsveiene forfaldt endnu mere, og Fattigdommen blev stedse mere almindelig og i øiefaldende. Det Onde er imidlertid forligaaende; og det vil ophøre, ligesom efterhaanden alt kommer tilbage til sin gamle Orden, og naar alle de overdrevne Kiøb, hvilken Krigen har foranlediget, alle de falske Speculationer som den har fremkaldet, alle de upassende Anlæg, som den har bevirket komme til at gaae tilbage; eller naar den Tid kommer, at Eiendommene kun blive besiddede af dem, som have kiøbt dem for en billig Priis, naar Handelen begynder at tage een, til en Fredstilstand, passende jevn Gang, og naar kun saadanne Jndustrie Jndretninger blive holdte i Drift, som ere af den Natur, at de kunne med Held fortsættes under almindelige Omstændigheder. Hvad Krigen har struet op maae man igien lade falde; ved Laan og ved Forbud forlænges kun det Onde i de fleste Tilfælde, mange enkelte Mennesker ville lide derved; det er tungt, men derved er ikke noget at giøre; det er en naturlig og uundgaaelig Følge af Tidens Beskaffenhed. Blot de Fabrikanlæg, som ere naturlige for et Land, som afhielpe dets egne Fornødenheder, som man kan giøre sig Haab om, at kunne have Bestandighed i Fremtiden, kunne fortiene at understøttes til den øieblikkelige Crisis er gaaet over, og ved at standse med strenge Forholdsregler Forbruget af udenlandske Overdaadigheds Artikler, især blandt de lavere Classer og den store Hob af Folket, kan et Lands tilvoxende Forarmelse under saadanne Omstændigheder, som de nærværende, forebygges. Varer imidlertid Freden ved, saa maae alting igien efterhaanden jævne sig selv, Handelen maae paa nye opblomstre; thi den solide Handel maae nødvendig være større i Fred end i Krig, da Productionen og altsaa ogsaa Omsætningen maae stedse tiltage; og Tilliden imellem Mand og Mand maae igien tiltage. – Det værste er, at de politiske Magters, især Søemagternes indbyrdes Stilling er saaledes beskaffen, at en langvarig Fred er næsten en Umuelighed; Ligevægten er i alle Henseender alt for meget forstyrret; og Overmaal af Kraft hos nogle Stater og og ulægelige Statsygdomme hos andre ville snart fremkalde nye Udbrud, hvorved Usikkerhed i Eiendommenes Værdie, og Handels- og Fabriksvindelvil faae nye Næring; hvorved konstig Pengemangel eller Penge-Overflødighed vil frembringes; og hvorved Menneskelivet vil afholdes fra at komme i den jævne og stadige Gang, ved hvilken allene Borgerheld med alle de det ledsagende blidere Dyder kunne trives. Der forestaaer Jorden udentvivl een, eller maaskee to, store politiske Kriser, afvigende i deres Retninger fra hinanden, som Solens Op- og Nedgang; den sidste begynder allerede at optaarne sine Uveirsskyer, de blive stedse tykkere, og Omstædighederne trænge sig forunderligen sammen dertil; den sidste Folkekamp var en Jld, som ikke blev aldeles udslukket, den efterlod sig nogle Gløder, og tildeels nogle Funker, udkastede i Udkanten af sin Valplads som ulme saalænge, indtil de paa nye udbryde i fuld Flamme. Den Jndsigtsfuldegiennemskuer alt dette; hans Fornuft siger ham, at en stor Mængde politiske Begivenheder forestaae; men hans Jndbildningskraft samler efter de uvisse Skygger, som vise sig for den; det behager ham, at forfølge Begivenhedernes Gang med sin Betragtning, eller sine Formodninger, og han skiælver ikke ved at see Fremtidens Tildragelser, imøde; da han veed, at under Ab styrernes Varetægt fremgaaer Aandeverdenens Fuldkommenhed af Menneskelivets Kamp, ligesom Jordens Skiønhed, og Rigdom af Naturkræfternes Modstræbelse og Elementernes indbyrdes Krige.